title: Komission täytäntöönpanoasetus (EU) 2017/285, annettu 15 päivänä helmikuuta 2017, tiettyjen tavaroiden luokittelusta yhdistettyyn nimikkeistöön

text:
               18.2.2017

               FI

               Euroopan unionin virallinen lehti

               L 42/5

         KOMISSION TÄYTÄNTÖÖNPANOASETUS (EU) 2017/285,
   annettu 15 päivänä helmikuuta 2017,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:

               (1)

               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2017.

            Komission puolesta,

            puheenjohtajan nimissä

         Stephen QUEST

            Pääjohtaja

            Verotuksen ja tulliliiton pääosasto

      (1)  EUVL L 269, 10.10.2013, s. 1.

      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Kauko-ohjattava moniroottorinen helikopteri (nk. miehittämätön ilma-alus), jonka lävistäjänsuuntainen pituus on 35 cm ja paino 1 030  g yhdessä kauko-ohjausyksikön kanssa vähittäismyyntipakkaukseen pakattuna.
                  Helikopterissa on järjestelmä vakauden varmistamiseksi, Wi-Fi ja GPS-moduuli. Suurin lentonopeus on noin 54 km/h ja lentoaika 25 minuuttia.
                  Kauko-ohjausyksikkö toimii 2,4 GHz:n taajuudella, ja se tarvitsee toimiakseen neljä paristoa.
                  Helikopteria voidaan ohjata kauko-ohjausyksiköllä jopa 1 000  metrin etäisyydeltä (avoimella alueella).

                  8802 11 00

                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8802  ja 8802 11 00  nimiketekstien mukaan.
                  Koska helikopteri on varustettu kehittyneillä lentojärjestelmillä ja sillä on huomattava enimmäisnopeus, sitä ei voida katsoa nimikkeen 9503  leluksi.
                  Helikopteri on sen vuoksi luokiteltava CN-koodiin 8802 11 00  omapainoltaan enintään 2 000  kg:n helikopteriksi.


title: Komission täytäntöönpanoasetus (EU) 2016/199, annettu 9 päivänä helmikuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Mojama de Isla Cristina (SMM))

text:
               16.2.2016

               FI

               Euroopan unionin virallinen lehti

               L 39/4

         KOMISSION TÄYTÄNTÖÖNPANOASETUS (EU) 2016/199,
   annettu 9 päivänä helmikuuta 2016,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Mojama de Isla Cristina (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Espanjan hakemus nimityksen ”Mojama de Isla Cristina” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Mojama de Isla Cristina” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Mojama de Isla Cristina” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.7 ”Tuoreet kalat, nilviäiset ja äyriäiset sekä niistä valmistetut tuotteet” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä helmikuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 323, 1.10.2015, s. 11.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/119, annettu 13 päivänä tammikuuta 2017, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Speck Alto Adige / Südtiroler Markenspeck / Südtiroler Speck (SMM))

text:
               25.1.2017

               FI

               Euroopan unionin virallinen lehti

               L 19/26

         KOMISSION TÄYTÄNTÖÖNPANOASETUS (EU) 2017/119,
   annettu 13 päivänä tammikuuta 2017,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Speck Alto Adige / Südtiroler Markenspeck / Südtiroler Speck (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna täytäntöönpanoasetuksella (EU) N:o 1364/2011 (3), nojalla rekisteröidyn suojatun maantieteellisen merkinnän ”Speck Alto Adige” / ”Südtiroler Markenspeck” / ”Südtiroler Speck” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Speck Alto Adige” / ”Südtiroler Markenspeck” / ”Südtiroler Speck” (SMM) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä tammikuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

      (3)  Komission täytäntöönpanoasetus (EU) N:o 1364/2011, annettu 19 päivänä joulukuuta 2011, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Speck Alto Adige / Südtiroler Markenspeck / Südtiroler Speck (SMM)) (EUVL L 341, 22.12.2011, s. 25).

      (4)  EUVL C 334, 10.9.2016, s. 9.


|

32011R1335

Komission täytäntöönpanoasetus (EU) N:o 1335/2011, annettu 19 päivänä joulukuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

Virallinen lehti nro L 336 , 20/12/2011 s. 0072 - 0073

		Komission täytäntöönpanoasetus (EU) N:o 1335/2011,annettu 19 päivänä joulukuuta 2011,kiinteistä tuontiarvoista tiettyjen hedelmien ja vihannesten tulohinnan määrittämiseksiEUROOPAN KOMISSIO, jokaottaa huomioon Euroopan unionin toiminnasta tehdyn sopimuksen,ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 [1],ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 [2] ja erityisesti sen 136 artiklan 1 kohdan,sekä katsoo seuraavaa:Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,ON HYVÄKSYNYT TÄMÄN ASETUKSEN:1 artiklaTäytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.2 artiklaTämä asetus tulee voimaan 20 päivänä joulukuuta 2011.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 19 päivänä joulukuuta 2011.Komission puolesta, puheenjohtajan nimissäJosé Manuel Silva RodríguezMaatalouden ja maaseudun kehittämisen pääosaston pääjohtaja[1] EUVL L 299, 16.11.2007, s. 1.[2] EUVL L 157, 15.6.2011, s. 1.--------------------------------------------------LIITEKiinteät tuontiarvot tiettyjen hedelmien ja vihannesten tulohinnan määrittämiseksi(EUR/100 kg) |CN-koodi | Kolmansien maiden koodi [1] | Kiinteä tuontiarvo |07020000 | AL | 60,1 |MA | 72,9 |TN | 88,5 |TR | 106,7 |ZZ | 82,1 |07070005 | TR | 119,2 |ZZ | 119,2 |07099070 | MA | 42,8 |TR | 147,9 |ZZ | 95,4 |08051020 | AR | 41,5 |BR | 39,7 |CL | 30,5 |MA | 56,0 |TR | 58,3 |ZA | 54,3 |ZZ | 46,7 |08052010 | MA | 70,9 |TR | 79,7 |ZZ | 75,3 |08052030, 08052050, 08052070, 08052090 | IL | 84,4 |TR | 84,8 |ZZ | 84,6 |08055010 | AR | 52,9 |TR | 49,1 |ZZ | 51,0 |08081080 | CA | 112,8 |US | 108,1 |ZZ | 110,5 |08082050 | CN | 69,3 |ZZ | 69,3 |[1] Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi "ZZ" tarkoittaa "muuta alkuperää".--------------------------------------------------


title: Komission täytäntöönpanoasetus (EU) N:o 1074/2012, annettu 15 päivänä marraskuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               16.11.2012

               FI

               Euroopan unionin virallinen lehti

               L 319/1

         KOMISSION TÄYTÄNTÖÖNPANOASETUS (EU) N:o 1074/2012,
   annettu 15 päivänä marraskuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  39,0

                  MA

                  47,0

                  TR

                  65,6

                  ZZ

                  50,5

                  0707 00 05

                  AL

                  56,4

                  EG

                  140,2

                  MK

                  42,0

                  TR

                  81,0

                  ZZ

                  79,9

                  0709 93 10

                  MA

                  135,3

                  TR

                  110,7

                  ZZ

                  123,0

                  0805 20 10

                  MA

                  139,0

                  ZA

                  144,8

                  ZZ

                  141,9

                  0805 20 30, 0805 20 50, 0805 20 70, 0805 20 90

                  HR

                  41,4

                  TR

                  82,4

                  ZA

                  194,4

                  ZZ

                  106,1

                  0805 50 10

                  AR

                  57,4

                  TR

                  88,7

                  ZA

                  59,8

                  ZZ

                  68,6

                  0806 10 10

                  BR

                  268,8

                  LB

                  256,5

                  PE

                  327,4

                  TR

                  160,7

                  US

                  289,6

                  ZZ

                  260,6

                  0808 10 80

                  CA

                  157,0

                  CL

                  151,2

                  CN

                  79,8

                  MK

                  36,9

                  NZ

                  162,5

                  US

                  193,7

                  ZA

                  147,7

                  ZZ

                  132,7

                  0808 30 90

                  CN

                  47,4

                  TR

                  105,8

                  ZZ

                  76,6

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2017/779, annettu 4 päivänä toukokuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               5.5.2017

               FI

               Euroopan unionin virallinen lehti

               L 116/28

         KOMISSION TÄYTÄNTÖÖNPANOASETUS (EU) 2017/779,
   annettu 4 päivänä toukokuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä toukokuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  223,3

                  MA

                  83,3

                  TR

                  97,0

                  ZZ

                  134,5

                  0707 00 05

                  MA

                  79,4

                  TR

                  125,0

                  ZZ

                  102,2

                  0709 93 10

                  TR

                  140,7

                  ZZ

                  140,7

                  0805 10 22 , 0805 10 24 , 0805 10 28

                  EG

                  51,0

                  IL

                  80,7

                  MA

                  65,6

                  TR

                  65,5

                  ZZ

                  65,7

                  0805 50 10

                  TR

                  61,0

                  ZZ

                  61,0

                  0808 10 80

                  AR

                  88,6

                  BR

                  115,1

                  CL

                  125,8

                  NZ

                  141,7

                  ZA

                  105,1

                  ZZ

                  115,3

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2017/988, annettu 6 päivänä kesäkuuta 2017, vastaanottavassa jäsenvaltiossa toiminnaltaan merkittävään kauppapaikkaan liittyvissä yhteistyöjärjestelyissä käytettäviä vakiomuotoisia lomakkeita, malleja ja menettelyjä koskevista teknisistä täytäntöönpanostandardeista (ETA:n kannalta merkityksellinen teksti. )

text:
                  13.6.2017

                  FI

                  Euroopan unionin virallinen lehti

                  L 149/3

            KOMISSION TÄYTÄNTÖÖNPANOASETUS (EU) 2017/988,
      annettu 6 päivänä kesäkuuta 2017,
      vastaanottavassa jäsenvaltiossa toiminnaltaan merkittävään kauppapaikkaan liittyvissä yhteistyöjärjestelyissä käytettäviä vakiomuotoisia lomakkeita, malleja ja menettelyjä koskevista teknisistä täytäntöönpanostandardeista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 79 artiklan 9 kohdan,
      sekä katsoo seuraavaa:

                  (1)

                  Jotta kotijäsenvaltion ja vastaanottavan jäsenvaltion toimivaltaiset viranomaiset voisivat tehokkaasti suorittaa direktiivin 2014/65/EU mukaiset tehtävänsä, jotka liittyvät vastaanottavassa jäsenvaltiossa merkittäväksi käyneeseen kauppapaikan toimintaan, on tärkeä helpottaa näiden viranomaisten välistä yhteistyötä luomalla vakiomuotoiset lomakkeet, mallit ja menettelyt oikeasuhteisia yhteistyöjärjestelyjä varten.

                  (2)

                  Toimivaltaisten viranomaisten olisi käytettävä vakiomuotoisia lomakkeita, malleja ja menettelyjä yhteistyöjärjestelyjensä perustana, mutta kyseisten viranomaisten olisi voitava mukauttaa niitä kahdenvälisillä tai monenvälisillä sopimuksilla kunkin tapauksen erityisolosuhteisiin asianmukaisen valvontayhteistyön käynnistämiseksi.

                  (3)

                  Kotijäsenvaltion ja vastaanottavan jäsenvaltion toimivaltaisten viranomaisten olisi noudatettava vakiomenettelyjä yhteistyöpyyntöjen lähettämisessä ja käsittelyssä, jatkuvassa tietojenvaihdossa, neuvonpidossa ja avun antamisessa, sanotun kuitenkaan rajoittamatta muita kyseisten toimivaltaisten viranomaisten mahdollisesti sopimia yhteistyömuotoja, päätöksenteon koordinointi mukaan luettuna.

                  (4)

                  Useimmissa yhteistyöjärjestelyissä olisi noudatettava komission delegoidussa asetuksessa (EU) 2017/589 (2) vahvistettuja yksityiskohtaisia sääntöjä. Olisi vahvistettava vakiomuotoiset lomakkeet, mallit ja menettelyt, jotka mahdollistavat näiden järjestelyjen mukauttamisen, jotta voitaisiin lisätä vastaanottavan jäsenvaltion toimivaltaisen viranomaisen osallistumista silloin, kun arvopaperimarkkinoihin ja sijoittajansuojaan kohdistuu suurempi vaikutus sen lainkäyttöalueella.

                  (5)

                  Yhteistyöjärjestelyjen olisi perustuttava parhaisiin käytäntöihin, mukaan luettuina periaatteet, jotka vahvistetaan toimivaltaisten viranomaisten keskinäisiä sekä niiden ja Euroopan arvopaperimarkkinaviranomaisen, jäljempänä ’EAMV’, välisiä yhteistyöjärjestelyjä ja tietojenvaihtoa koskevissa ohjeissa (3) ja näihin ohjeisiin liittyvässä, yhteistyöjärjestelyjä ja tietojenvaihtoa koskevassa monenvälisessä yhteisymmärryspöytäkirjassa (4), jotta voidaan varmistaa kaikkien niiden alojen huomioon ottaminen, jotka ovat merkityksellisiä toimivaltaisten viranomaisten välisen tehokkaan yhteistyön kannalta, ja hyödyntää kokemusta, jota toimivaltaiset viranomaiset ja EAMV ovat saaneet saumattoman rajat ylittävän yhteistyön varmistamisesta.

                  (6)

                  Koska valvontayhteistyön laajuus riippuu siitä, minkä luonteisia ja kuinka laajoja ovat kyseisten kauppapaikkojen toiminnan tai rakenteen muutokset tai kehitys, on asianmukaisia vahvistaa vähimmäismäärä tapahtumia, joissa kotijäsenvaltion ja vastaanottavan jäsenvaltion toimivaltaisten viranomaisten väliset oikeasuhteiset yhteistyöjärjestelyt käynnistetään käyttämällä vakiomuotoisia lomakkeita, malleja ja menettelyjä.

                  (7)

                  Kun toimivaltaiset viranomaiset pyytävät apua hankkiakseen lausunnon, aloittaakseen tutkinnan tai suorittaakseen paikalla tehtävän tarkastuksen, niiden olisi selostettava selkeästi, miksi tällaista apua tarvitaan toimivaltaisen viranomaisen velvollisuuden täyttämiseen.

                  (8)

                  Jotta kaikki asianomaiset toimivaltaiset viranomaiset voisivat osallistua yhteistyöhön, uusilla toimivaltaisilla viranomaisilla pitäisi olla mahdollisuus pyytää päästä voimassa olevan yhteistyösopimuksen sopimuspuoleksi, jos kauppapaikka, jonka vuoksi yhteistyösopimus on tehty, on myöhemmän kaupallisen kehityksen vuoksi käynyt merkittäväksi uusissa vastaanottavissa jäsenvaltioissa.

                  (9)

                  Poikkeuksellisissa olosuhteissa, joissa on toteuttava kiireellisiä toimia direktiivin 2014/65/EU tai Euroopan parlamentin ja neuvoston asetuksen (EU) N:o 600/2014 (5) mukaisten velvoitteiden täyttämiseksi tai markkinoiden vakauden varmistamiseksi tietyssä jäsenvaltiossa, yhteistyöjärjestelyjä koskevissa vakiosopimuksissa olisi annettava kyseisen jäsenvaltion toimivaltaiselle viranomaiselle mahdollisuus lykätä kohtuullisesti tällaisten sopimusten mukaisten velvoitteidensa täyttämistä.

                  (10)

                  Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä sekä asiaa koskevia direktiivin 2014/65/EU kansallisia täytäntöönpanosäännöksiä sovelletaan samasta päivämäärästä lähtien.

                  (11)

                  Tämä asetus perustuu teknisten täytäntöönpanostandardien luonnoksiin, jotka EAMV on toimittanut komissiolle.

                  (12)

                  EAMV on pyytänyt Euroopan parlamentin ja neuvoston asetuksen (EU) N:o 1095/2010 (6) 37 artiklalla perustetulta arvopaperimarkkina-alan osallisryhmältä lausunnon tämän asetuksen perustana olevista teknisten täytäntöönpanostandardien luonnoksista,

            ON HYVÄKSYNYT TÄMÄN ASETUKSEN:
      1 artikla
      Yhteistyöjärjestelyjä koskevien vakiomuotoisten lomakkeiden, mallien ja menettelyjen muoto ja käyttö
      1.   Sellaisen kauppapaikan kotijäsenvaltion ja vastaanottavan jäsenvaltion toimivaltaisten viranomaisten, jonka toiminnasta on tullut direktiivin 2014/65/EU 79 artiklan 2 kohdassa tarkoitetulla tavalla merkittävää, on otettava käyttöön oikeasuhteiset yhteistyöjärjestelyt liitteen I mukaisella yhteistyösopimuksella.
      2.   Kotijäsenvaltion ja vastaanottavan jäsenvaltion toimivaltaiset viranomaiset voivat mukauttaa tai täydentää liitteen I mukaista vakiomuotoista yhteistyösopimusta sen varmistamiseksi, että yhteistyösopimuksen määräykset ovat oikeasuhteisia niihin erityisolosuhteisiin nähden, joiden vuoksi yhteistyötä tarvitaan.
      3.   Kotijäsenvaltion ja vastaanottavan jäsenvaltion toimivaltaisten viranomaisten on lähetettävä yhteistyöpyynnöt liitteessä II vahvistetussa muodossa ja annettava vastauksensa tällaisiin pyyntöihin liitteessä III vahvistetussa muodossa.
      2 artikla
      Voimaantulo ja soveltaminen
      Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 3 päivästä tammikuuta 2018.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 6 päivänä kesäkuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 173, 12.6.2014, s. 349.

         (2)  Komission delegoitu asetus (EU) 2017/589, annettu 19 päivänä heinäkuuta 2016, Euroopan parlamentin ja neuvoston direktiivin 2014/65/EU täydentämisestä algoritmista kaupankäyntiä harjoittavien sijoituspalveluyritysten toiminnan järjestämistä koskevia vaatimuksia koskevilla teknisillä sääntelystandardeilla (EUVL L 87, 31.3.2017, s. 417).

         (3)  ESMA/2014/298. Saatavilla osoitteesta: https://www.esma.europa.eu/databases-library/esma-library.

         (4)  ESMA/2014/608. Saatavilla osoitteesta: https://www.esma.europa.eu/databases-library/esma-library.

         (5)  Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).

         (6)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

         LIITE I

            Vastaanottavassa jäsenvaltiossa toiminnaltaan merkittäväksi käyneeseen kauppapaikkaan liittyviä yhteistyöjärjestelyjä koskeva vakiosopimus

         Sellaisten oikeasuhteisten yhteistyöjärjestelyjen ottamiseksi käyttöön [vastaanottavan jäsenvaltion toimivaltaisen viranomaisen], jäljempänä ’vastaanottavan jäsenvaltion viranomainen’, ja [kotijäsenvaltion toimivaltaisen viranomaisen], jäljempänä ’kotijäsenvaltion viranomainen’, välillä, jotka koskevat [kauppapaikan], jäljempänä ’kauppapaikka’, toimintaa, joka on merkittävää arvopaperimarkkinoiden toiminnan ja sijoittajien suojan kannalta [vastaanottavassa jäsenvaltiossa], jäljempänä ’vastaanottava jäsenvaltio’, kotijäsenvaltion ja vastaanottavan jäsenvaltion viranomaiset, jäljempänä ’viranomaiset’, ovat tehneet seuraavan sopimuksen:
         1 artikla
         Soveltamisala ja yleiset määräykset
         Tämän sopimuksen tarkoituksena on luoda [kotijäsenvaltion toimivaltaisen viranomaisen] ja [vastaanottavan jäsenvaltion toimivaltaisen viranomaisen] välistä yhteistyötä varten kehys kyseisten viranomaisten toimivaltuuksien käytölle, joka liittyy [vastaanottavassa jäsenvaltiossa] merkittäväksi käyneeseen [kauppapaikan] toimintaan. Tällä sopimuksella voidaan täydentää muita viranomaisten välisiä yhteistyöjärjestelyjä.
         2 artikla
         Yhteistyöalat
         1.   Viranomaiset ovat sopineet seuraavista yhteistyömuodoista:

                     [lisätään viranomaisten sopimat yhteistyömuodot].

               2.   Viranomaiset ovat sopineet tekevänsä yhteistyötä seuraaviin tapahtumiin liittyvien päätösten osalta, kun nämä tapahtumat ovat kauppapaikan kannalta merkityksellisiä: [jäljempänä olevista vaihtoehdoista valitaan ne, jotka kuuluvat yhteistyön piiriin]

                     yhteenliittymät, fuusiot, suuret yrityskaupat, kauppapaikan tai sen merkittävän osan avaaminen tai sulkeminen

                     pääsyehtojen muuttaminen, myöntäminen, epääminen tai päättäminen keskusvastapuolten ja kauppapaikan osalta;

                     omistajanvaihdokset, jotka johtavat määräysvallan, yritysrakenteen tai ohjaus- ja hallintojärjestelmien muutokseen, ja muut kauppapaikkaa koskevat yhdentämis- tai rakenneuudistustoimet

                     kauppapaikan hallituksen tai hallintoneuvoston jäsenten nimittämiset ja erottamiset

                     sellaiset merkittävät uudet kaupankäyntisäännöt tai sellaisten voimassa olevien kaupankäyntisääntöjen muuttaminen, jotka erityisesti koskevat vastaanottavasta jäsenvaltiosta olevien sijoittajien markkinoillepääsyä tai vastaanottavasta jäsenvaltiosta olevien listattujen yhtiöiden arvoarvopapereiden ottamista listalle

                     kauppapaikan järjestelmien ja valvontatoimien merkittävät muutokset, tietojärjestelmien, tarkastusten ja riskienhallintajärjestelyjen muutokset mukaan luettuina

                     kauppapaikan taloudellisten resurssien ja henkilöstö- ja teknologiaresurssien merkittävät muutokset, ulkoistaminen mukaan luettuna

                     Euroopan parlamentin ja neuvoston direktiivin 2014/65/EU (1) 69 artiklan 2 kohdan e, f, h, k, l, m–q, s ja t alakohdassa kuvattujen valvontavaltuuksien käyttö, joka vaikuttaa merkittävästi ja olennaisesti kauppapaikkaan tai sen osapuoliin

                     seuraamusten määrääminen rikkomusten johdosta direktiivin 2014/65/EU 70 artiklan mukaisesti, kun se vaikuttaa merkittävästi ja olennaisesti kauppapaikkaan tai sen osapuoliin

                     muut mahdolliset tapahtumat [kuvaus niistä]

               3 artikla
         Menettelyt yhteistyöpyyntöjen lähettämistä ja käsittelyä varten
         1.   Yhteistyöpyyntö ja vastaus yhteistyöpyyntöön tehdään kirjallisesti pysyvällä välineellä. Molemmat osoitetaan 3 kohdan mukaisesti nimetyille yhteyshenkilöille.
         2.   Yhteistyöpyynnön esittävä toimivaltainen viranomainen, jäljempänä ’esittäjäviranomainen’, ja yhteistyöpyynnön vastaanottava toimivaltainen viranomainen, jäljempänä ’vastaanottajaviranomainen’, hoitavat keskinäisen viestintänsä käyttämällä tarkoituksenmukaisinta viestintä ja ottamalla asianmukaisesti huomioon näkökohdat, jotka koskevat luottamuksellisuutta, kirjeenvaihtoon kuluvaa aikaa, toimitettavan aineiston määrää ja sitä, miten helppoa esittäjäviranomaisen on saada tiedot.
         3.   Tätä sopimusta sovellettaessa kumpikin viranomainen nimeää yhden tai useampia yhteyshenkilöitä viestintätarkoituksia varten.
         4.   Esittäjäviranomainen lähettää yhteistyöpyyntönsä komission täytäntöönpanoasetuksen (EU) 2017/988 (2) liitteessä II esitetyssä muodossa ja sisällyttää pyyntöönsä kyseisessä liitteessä tarkoitetut tiedot, joissa erityisesti määritetään pyydetyn yhteistyön merkitys markkinoiden toiminnalle tai sijoittajien suojalle vastaanottavassa jäsenvaltiossa ja kaikki niiden tietojen luottamuksellisuuteen liittyvät ongelmat, jotka mahdollisesti saadaan. Vastaanottajaviranomainen toimittaa viipymättä kaikki 5 kohdan b alakohdan mukaiset selvennyspyynnöt.
         5.   Saatuaan yhteistyöpyynnön vastaanottajaviranomainen toteuttaa kaikki seuraavat toimet:

                     a)

                     vahvistaa yhteistyöpyynnön vastaanottamisen mahdollisimman pian ja viimeistään seitsemän kalenteripäivän kuluttua sen vastaanottamisesta ja ilmoittaa samalla yhteyshenkilön yhteystiedot sekä arvioidun vastaamispäivän, jos se on tässä vaiheessa mahdollista;

                     b)

                     pyytää mahdollisimman pian lisäselvennyksiä missä tahansa muodossa, jos sen mielestä on epäselvää, mitä pyydettyyn yhteistyöhön tarkkaan ottaen sisältyy;

                     c)

                     vastaa nopeasti yhteistyöpyyntöön liitteessä III vahvistetussa muodossa ja antaa kyseisessä liitteessä vaaditut tiedot.

               6.   Jos vastaanottajaviranomainen toteaa, että vastauksen antaminen viivästyy yli seitsemän kalenteripäivää 5 artiklan a alakohdan mukaisesti ilmoitetusta arvioidusta vastaamispäivästä, se ilmoittaa asiasta esittäjäviranomaiselle. Jos esittäjäviranomainen on ilmoittanut pyynnön olevan kiireellinen, viranomaiset sopivat, kuinka usein pyyntöä koskevia tietoja päivitetään.
         7.   Viranomaiset kuulevat toisiaan viipymättä ratkaistakseen pyynnön täyttämisen yhteydessä esiin tulevat ongelmat, kustannuskysymykset mukaan luettuina.
         8.   Varmistaakseen yhteistyön jatkuvan paranemisen viranomaiset antavat tarvittaessa toisilleen palautetta siitä, miten hyödyllistä yhteistyö on ollut, mikä on lopputulos asiassa, jonka vuoksi yhteistyötä on pyydetty, ja mitä ongelmia yhteistyössä on kohdattu.
         4 artikla
         Yhteistyöpyyntöön vastaaminen
         1.   Vastaanottajaviranomainen toteuttaa kaikki asianmukaiset toimet tarjotakseen pyydettyä yhteistyötä viipymättä. Se varmistaa, että kaikki tarpeelliset toimet suoritetaan tarkoituksenmukaisella tavalla ja ottaa samalla huomioon pyynnön monimutkaisuuden sekä sen, onko tarpeen saada kolmansia osapuolia tai muu viranomainen osallistumaan yhteistyöhön.
         2.   Vastaanottajaviranomainen voi kieltäytyä pyydetystä yhteistyöstä, jos se katsoo, että yhteistyö merkitsisi lainvastaisen toimenpiteen toteuttamista. Jos vastaanottajaviranomainen kieltäytyy ryhtymästä toimiin, se ilmoittaa asiasta esittäjäviranomaiselle käyttämällä täytäntöönpanoasetuksen (EU) 2017/988 liitteessä III vahvistettua mallia ja antaa samalla yksityiskohtaiset perustelut päätökselleen.
         5 artikla
         Menettelyt käynnissä olevia yhteistyöjärjestelyjä varten
         1.   Viranomaiset ottavat käyttöön menettelyt nimettyjen yhteyshenkilöiden säännöllisiä ja ylimääräisiä kokouksia varten, jotta yhteistyöjärjestelyjä voitaisiin hallinnoida tehokkaasti.
         2.   Vastaanottajaviranomainen ilmoittaa esittäjäviranomaiselle mahdollisimman pian kaikista poikkeuksellisista olosuhteista, jotka voivat estää sitä täyttämästä tämän sopimuksen mukaiset velvoitteensa, sekä mahdollisista tähän liittyvistä toimista.
         6 artikla
         Kuulemismenettelyt
         1.   Viranomaiset kuulevat toisiaan ennen kuin ne tekevät päätöksiä 2 artiklan 2 kohdan mukaisesti valittujen tapahtumien yhteydessä.
         2.   Jos vastaanottajaviranomainen antaa esittäjäviranomaiselle 5 artiklan 2 kohdan mukaisen ilmoituksen 2 artiklan 2 kohdan mukaisesti valituista tapahtumista, viranomaiset kuulevat toisiaan ainakin kyseisen tapahtuman käsittelyssä noudatettavasta valvontatavasta ja sen odotettavissa olevista tuloksista.
         7 artikla
         Avunantomenettelyt: pyynnöt, jotka koskevat lausunnon hankkimista henkilöltä
         1.   Jos esittäjäviranomainen aikoo pyytää lausunnon hankkimista henkilöltä, se ottaa kaikissa seuraavissa asioissa yhteyttä viranomaiseen, jolle se aikoo esittää pyyntönsä:

                     a)

                     mahdolliset lainsäädännölliset rajoitukset tai esteet ja mahdolliset erot menettelyjä koskevissa vaatimuksissa;

                     b)

                     niiden henkilöiden oikeudet, joilta lausunnot hankintaan, tarvittaessa mukaan luettuina asiat, jotka liittyvät itseään vastaan todistamiseen;

                     c)

                     kysymys siitä, onko esittäjäviranomaisen henkilöstön jäsenten osallistuminen tarkkailijoina tai aktiivisina osallistujina tarpeen;

                     d)

                     vastaanottajaviranomaisen ja esittäjäviranomaisen henkilöstön rooli lausunnon hankkimisessa;

                     e)

                     kysymys siitä, onko henkilöllä, jolta lausunto hankitaan, oikeus käyttää apunaan oikeudellista edustajaa ja jos on, mikä on edustajan toimien laajuus lausunnon hankkimisen yhteydessä, myös siltä osin kuin on kyse lausunnon tallentamisesta tai sitä koskevasta raportoinnista;

                     f)

                     kysymys siitä, hankitaanko lausunto vapaaehtoisuuden pohjalta vai pakolla;

                     g)

                     kysymys siitä, onko henkilö, jolta lausunto hankintaan, todistaja tai epäilty;

                     h)

                     kysymys siitä, voidaanko lausuntoa käyttää rikosoikeudellisissa menettelyissä ja, sikäli kuin tiedossa, aiotaanko sitä käyttää rikosoikeudellisissa menettelyissä;

                     i)

                     lausunnon hyväksyttävyys esittäjäviranomaisen lainkäyttöalueella;

                     j)

                     lausunnon tallentaminen ja sovellettavat menettelyt;

                     k)

                     menettelyt, joilla lausunnon antava henkilö todistaa lausunnon oikeaksi tai vahvistaa antaneensa sen ja ilmoittaa myös, tapahtuuko todistaminen tai vahvistaminen lausunnon antamisen jälkeen;

                     l)

                     menettely, jolla vastaanottajaviranomainen toimittaa lausunnon esittäjäviranomaiselle, mukaan luettuina pyydetty esitysmuoto ja määräaika.

               2.   Viranomaiset varmistavat, että käytössä on järjestelyt, joilla varmistetaan niiden operatiivisen henkilöstön tehokas työskentely ja sovitaan erityisesti kaikista seuraavista asioista:

                     a)

                     aikataulun suunnittelu;

                     b)

                     mahdolliset lisätiedot, jotka voivat olla tarpeen;

                     c)

                     luettelo kysymyksistä, jotka on tarkoitus esittää henkilölle, jolta lausunto hankitaan, ja luettelon tarkistaminen;

                     d)

                     matkustusjärjestelyt, joihin kuuluu sen varmistaminen, että viranomaiset voivat kokoontua keskustelemaan asiasta ennen lausunnon hankkimista;

                     e)

                     kielijärjestelyt.

               8 artikla
         Avunantomenettelyt: pyynnöt, joissa viranomaista pyydetään aloittamaan tutkinta tai suorittamaan paikalla tehtävä tarkastus
         1.   Jos vastaanottajaviranomainen päättää aloittaa tutkinnan tai suorittaa paikalla tehtävän tarkastuksen esittäjäviranomaisen pyynnöstä, vastaanottajaviranomaisen toteuttamat valvonta- ja tutkintatoimet jäävät sen vastuulle ja sen yleiseen valvontaan. Esittäjäviranomainen ja vastaanottajaviranomainen voivat kuulla toisiaan siitä, mikä on paras tapa täyttää tutkinnan aloittamista tai paikalla tehtävän tarkastuksen suorittamista koskeva pyyntö. Vastaanottajaviranomainen pitää esittäjäviranomaisen ajan tasalla tutkinnan tai paikalla tehtävän tarkastuksen edistymisestä ja toimittaa tuloksensa mahdollisimman pian.
         2.   Jos tutkinnan aloittamista tai paikalla tehtävän tarkastuksen suorittamista koskeva pyyntö on esitetty, esittäjäviranomainen ja vastaanottajaviranomainen kuulevat toisiaan siitä, mitä etuja saavutettaisiin suorittamalla yhteinen tutkinta tai yhteinen paikalla tehtävä tarkastus.
         3.   Päättäessään yhteisen tutkinnan tai yhteisen paikalla tehtävän tarkastuksen käynnistämisestä esittäjäviranomainen ja vastaanottajaviranomainen ottavat huomioon ainakin kaikki seuraavat seikat:

                     a)

                     kaikki muut esittäjäviranomaisen esittämät yhteistyöpyynnöt, joiden perusteella saattaisi olla asianmukaista suorittaa yhteinen tutkinta tai yhteinen paikalle tehtävä tarkastus;

                     b)

                     se, suorittavatko ne erikseen tutkimuksia asiassa, jolla on rajat ylittäviä vaikutuksia ja joka sopisi paremmin yhteisen tutkinnan tai yhteisen paikalla tehtävän tarkastuksen kohteeksi;

                     c)

                     kaksoisrangaistavuuteen liittyvät kysymykset;

                     d)

                     kummankin lainkäyttöalueen oikeudellinen kehys ja sääntelykehys, jotta molemmilla viranomaisilla olisi hyvä käsitys esteistä ja oikeudellisista rajoituksista, joita saattaa liittyä yhteisen tutkinnan tai yhteisen paikalla tehtävän tarkastuksen suorittamiseen, sekä mahdollisista jatkomenettelyistä, mukaan luettuina ne bis in idem -periaatteeseen liittyvät kysymykset;

                     e)

                     tutkinnan tai paikalla tehtävän tarkastuksen hallinnoimiseen ja johtamiseen tarvittavat toimenpiteet;

                     f)

                     tosiasioiden selvittämistoimet;

                     g)

                     resurssien kohdentaminen ja tutkijoiden nimittäminen;

                     h)

                     tutkijoiden yksin tai yhdessä toteuttamat toimet;

                     i)

                     mahdollinen yhteisen toimintasuunnitelman ja aikataulun laatiminen kummankin viranomaisen työlle;

                     j)

                     kerättyjen tietojen keskinäinen vaihto ja yksittäisistä toimista saatujen tulosten raportointi;

                     k)

                     asiaa koskevat erityiskysymykset.

               4.   Jos esittäjäviranomainen ja vastaanottajaviranomainen käynnistävät yhteisen tutkinnan tai yhteisen paikalla tehtävän tarkastuksen, ne toteuttavat kaikki seuraavat toimet:

                     a)

                     sopivat menettelyistä tutkinnan tai tarkastuksen toteuttamiseksi ja saattamiseksi päätökseen;

                     b)

                     käyvät jatkuvaa vuoropuhelua koordinoidakseen tietojen keruuta ja tosiasioiden selvittämistä;

                     c)

                     tekevät tiivistä keskinäistä yhteistyötä suorittaessaan yhteistä tutkintaa tai yhteistä paikalla tehtävää tarkastusta;

                     d)

                     auttavat toisiaan myöhemmissä täytäntöönpanomenettelyissä siinä määrin, kuin se on oikeudellisesti sallittua, muun muassa koordinoimalla yhteisen tutkinnan tai yhteisen paikalla tehtävän tarkastuksen tulokseen mahdollisesti liittyviä (hallinnollisia, siviili- tai rikosoikeudellisia) menettelyjä tai muita täytäntöönpanotoimia tai tarvittaessa mahdollisuuksia sovintoratkaisuun.

               5.   Yhteisen tutkinnan tai yhteisen paikalla tehtävän tarkastuksen alkaessa esittäjäviranomainen ja vastaanottajaviranomainen ottavat huomioon ainakin kaikki seuraavat seikat:

                     a)

                     erityiset lait, joita tutkinta tai paikalla tehtävä tarkastus koskee;

                     b)

                     yhteisen toimintasuunnitelman laatiminen, mukaan luettuina välitavoitteet ja tehtäväjako, ottaen huomioon kummankin viranomaisen omat painopisteet;

                     c)

                     mahdollisten lainsäädännöllisten rajoitusten tai esteiden ja mahdollisten menettelyerojen määrittäminen ja arviointi tutkinta- tai täytäntöönpanotoimien tai muiden menettelyjen osalta, mukaan luettuina tutkinnan kohteena olevien henkilöiden oikeudet,

                     d)

                     sellaisten asianajosalaisuuksien määrittäminen ja arviointi, joilla voi olla vaikutusta tutkintamenettelyyn ja myös täytäntöönpanomenettelyyn;

                     e)

                     julkisuus- ja tiedotusstrategia;

                     f)

                     toimitettujen tai vaihdettujen tietojen käyttö.

               9 artikla
         Salassapitorajoitukset ja tietojen sallitut käyttötarkoitukset
         1.   Viranomaiset tunnustavat, että kaikkiin viranomaisten välillä vaihdettuihin tietoihin sovelletaan direktiivin 2014/65/EU 76 ja 78 artiklaa.
         2.   Jollei asianomaisen jäsenvaltion sovellettavista laeista ja määräyksistä muuta johdu, viranomaiset pitävät tämän sopimuksen mukaisiin yhteistyöjärjestelyihin tai tietojenvaihtoon liittyvät ei-julkiset tiedot luottamuksellisina, kaikki seuraavat tiedot mukaan luettuina:

                     a)

                     itse yhteistyöpyyntö ja sen sisältö;

                     b)

                     kaikki tällaisesta pyynnöstä johtuvat asiat, mukaan luettuina viranomaisten väliset kahdenväliset kuulemiset ja tapauksen mukaan kaikki tiedot, jotka liittyvät yhteistyöjärjestelyjen käyttöönotosta kieltäytymiseen;

                     c)

                     viranomaisen pyytämättä antamat tiedot sekä se, että tällaisia tietoja on annettu.

               3.   Viranomaiset varmistavat, että niiden virkamiehet noudattavat sovellettavia salassapitovelvollisuuksia.
         4.   Jos vastaanottajaviranomainen katsoo, että yhteistyöpyynnön täyttämiseksi on tarpeellista tai suotavaa julkistaa tieto siitä, että esittäjäviranomainen on esittänyt kyseisen pyynnön, se julkistaa tämän tiedon vasta sen jälkeen, kun se on keskustellut tarpeellisen julkistamisen luonteesta ja laajuudesta esittäjäviranomaisen kanssa ja saanut sen suostumuksen julkistamiseen. Jos esittäjäviranomainen ei anna suostumustaan julkistamiseen, sille annetaan mahdollisuus peruuttaa pyyntönsä.
         10 artikla
         Tämän sopimuksen muuttaminen, täydentävät säännökset ja uudelleentarkastelu
         1.   Tätä sopimusta voidaan muuttaa tai täydentää viranomaisten yhteisellä kirjallisella suostumuksella.
         2.   Viranomaisten on seurattava ja arvioitava säännöllisesti tämän sopimuksen täytäntöönpanoa ja kuultava toisiaan voidakseen parantaa sen toimintaa ja ratkaista mahdolliset ongelmat.
         11 artikla
         Uudet sopimuspuolet
         Viranomainen, josta tulee vastaanottavan jäsenvaltion viranomainen tämän sopimuksen voimaantulon jälkeen, voi pyytää päästä sen sopimuspuoleksi.
         12 artikla
         Riitojen ratkaisu
         Viranomaiset pyrkivät ratkaisemaan keskinäiset riitansa, jotka koskevat tämän sopimuksen nojalla pyydettyä tai tarjottua yhteistyötä tai tässä sopimuksessa vahvistettujen menettelyjen soveltamista. Jos pyydettyä tai tarjottua yhteistyötä koskevia riitoja ei pystytä ratkaisemaan vastaanottajaviranomaisen ja esittäjäviranomaisen välillä, kyseisten viranomaisten on ratkaistava ne Euroopan parlamentin ja neuvoston asetuksen (EU) N:o 1095/2010 (3) (EAMV:n perustamisasetuksen) 31 artiklan c alakohdassa säädetyllä ei-sitovalla sovittelumenettelyllä.
         13 artikla
         Päättyminen
         1.   Tämä sopimus tehdään rajoittamattomaksi ajaksi. Se päättyy siinä tapauksessa, että kauppapaikka, jota se koskee, lakkaa olemasta toiminnaltaan merkittävä vastaanottavassa jäsenvaltiossa.
         2.   Viranomainen, joka haluaa irtisanoutua tästä sopimuksesta, toimittaa siitä toiselle viranomaiselle kirjallisen ilmoituksen vähintään kolmekymmentä kalenteripäivää ennen irtisanoutumista.
         3.   Kaikki ennen irtisanoutumisen voimaantuloa toimitetut tietopyynnöt käsitellään tämän sopimuksen mukaisesti, jollei irtisanoutuva viranomainen toisin pyydä.
         4.   Irtisanouduttuaan tästä sopimuksesta viranomainen jatkaa tässä sopimuksessa määrätyn luottamuksellisuuden suojan soveltamista.
         14 artikla
         Julkaiseminen
         Viranomaiset julkaisevat tämän yhteistyösopimuksen omilla verkkosivustoillaan. Myös kaikki 10 artiklan nojalla tehdyt muutokset tai täydennykset julkaistaan.
         15 artikla
         Voimaantulo
         Tämä sopimus tulee voimaan päivänä, jona viranomaiset sen allekirjoittavat.
         16 artikla
         Allekirjoitukset

            [kotijäsenvaltion viranomainen]

            [vastaanottavan jäsenvaltion viranomainen]

            (1)  Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).

            (2)  Komission täytäntöönpanoasetus (EU) 2017/988, annettu 6 päivänä kesäkuuta 2017, vastaanottavassa jäsenvaltiossa toiminnaltaan merkittävään kauppapaikkaan liittyvissä yhteistyöjärjestelyissä käytettäviä vakiomuotoisia lomakkeita, malleja ja menettelyjä koskevista teknisistä täytäntöönpanostandardeista (EUVL L 149, 13.6.2017, s. 3).

            (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

         LIITE II

            Yhteistyöpyynnön vakiomuoto

         Teksti kuva

            Viitenumero:
            Päiväys:
            Yleiset tiedot
            LÄHETTÄJÄ:
            Jäsenvaltio:
            Esittäjäviranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Vastaanottajaviranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Arvoisa [nimi]
            Pyydän komission täytäntöönpanoasetuksen (EU) 2017/988 (1) 1 artiklan 3 kohdan mukaisesti kiireellistä [viivataan yli, jollei tarpeen] apuanne jäljempänä tarkemmin kuvattavassa asiassa.
            Pyydän ystävällisesti toimittamaan avun [lisätään alustava vastaamisaika ja, jos pyyntö on kiireellinen, määräaika, johon mennessä tiedot on toimitettava] tai, jos se ei ole mahdollista, tiedon siitä, milloin odotatte voivanne antaa pyydetyn avun.
            (1) Komission täytäntöönpanoasetus (EU) 2017/988, annettu 6 päivänä kesäkuuta 2017, vastaanottavassa jäsenvaltiossa toiminnaltaan merkittävään kauppapaikkaan liittyvissä yhteistyöjärjestelyissä käytettäviä vakiomuotoisia lomakkeita, malleja ja menettelyjä koskevista teknisistä täytäntöönpanostandardeista (EUVL L 149, 13.6.2017, s. 3).

         Teksti kuva

            Avunpyynnön tyyppi
            Merkitään rastilla:
            (1) tietojen antaminen
            (2) lausunnon hankkiminen
            (3) tutkinnan tai yhteisen tutkinnan aloittaminen
            (4) paikalla tehtävä tarkastus
            (5) muu
            Avunpyynnön tausta ja perusteet
            [lisätään alakohtaisen lainsäädännön säännökset, joiden nojalla esittäjäviranomainen on toimivaltainen käsittelemään asian]
            Pyyntö koskee avunantoa seuraavassa asiassa:
            [lisätään kuvaus pyynnön kohteena olevasta asiasta, tarkoitus, jota varten yhteistyötä pyydetään, tutkinnan taustalla olevat seikat, joihin pyyntö perustuu, ja selvitys siitä, miten yhteistyö voi auttaa asiassa]
            Pyyntö on jatkoa seuraavaan pyyntöön:
            [lisätään tiedot mahdollisesta aiemmasta pyynnöstä]
            1. Tietojen antaminen
            a) Kuvaus [Alaosioita täytettäessä niiden otsikot olisi johdonmukaisuuden vuoksi erotettava niiden (kursivoiduista) käyttöohjeista.]
            [Esitetään yksityiskohtainen kuvaus pyydetyistä tiedoista ja kerrotaan, miksi niistä olisi apua. Lisäksi ilmoitetaan henkilöt, joilla pyydettyjen tietojen katsotaan olevan, tai paikat, joista kyseiset tiedot voi saada, jos tällaiset henkilöt tai paikat ovat tiedossa.]

         Teksti kuva

            b) Rahoitusvälineiden yksilöiminen
            [Jos pyyntö koskee tietoja, jotka koskevat tiettyyn rahoitusvälineeseen liittyvää liiketoimea tai toimeksiantoa, ilmoitetaan seuraavat tiedot.]
            Tuotteen tunnistetiedot: [tarkka kuvaus rahoitusvälineestä, mukaan luettuna ISIN-koodi]
            Henkilön tunnistetiedot:
            [liiketoimeen tai toimeksiantoon liittyvä henkilö tai se henkilö, joka käy kauppaa tai jonka lukuun katsotaan käydyn kauppaa rahoitusvälineellä]
            Päivämäärät:
            [lisätään päivämäärät, joiden välillä rahoitusvälineeseen liittyvät liiketoimet tai toimeksiannot on toteutettu ja, jos aika on huomattavan pitkä, syyt siihen, miksi koko ajanjakso on merkittävä]
            c) Asianomaiset henkilöt
            [Jos pyyntö koskee tietoja, jotka liittyvät tietyn henkilön yritys- tai muuhun toimintaan, tiedot on ilmoitettava mahdollisimman tarkasti, jotta henkilö voidaan tunnistaa.]
            d) Arkaluonteisuus
            [Jos pyydettyjen tietojen arkaluonteisuus on otettava huomioon, siitä ilmoitetaan tässä ja mainitaan erityiset varotoimet, joihin on ryhdyttävä tietojen keruun yhteydessä tutkinnallisista syistä.]
            e) Lisätiedot
            [Ilmoitetaan, onko esittäjäviranomainen ollut tai aikooko se olla pyynnön kohteena olevissa asioissa yhteydessä muihin viranomaisiin tai lainvalvontaelimiin taikka muihin viranomaisiin, joilla esittäjäviranomainen tietää olevan aktiivinen intressi pyynnön kohteena olevassa asiassa.]
            f) Kiireellisyys
            [Jos pyyntö on kiireellinen ja on asetettu määräaikoja, tässä annetaan kattava selvitys pyynnön kiireellisyydestä ja selostetaan, miksi esittäjäviranomainen on pyytänyt tietoja tiettyihin määräaikoihin mennessä.]
            2. Lausunnon hankkiminen
            a) Lausunto annetaan valaehtoisesti / vakuutuksena
            b) Lausunnon tarve ja tarkoitus:

         Teksti kuva

            c) Niiden henkilöiden nimet, joilta lausunto on määrä hankkia:
            [Annetaan tiedot henkilöistä, joilta lausunto on määrä hankkia, jotta vastaanottajaviranomainen voi tarvittaessa aloittaa haastetoimet.]
            d) Yksityiskohtainen kuvaus pyydetyistä tiedoista, mukaan luettuna alustava luettelo kysymyksistä (jos saatavilla, kun pyyntö esitetään):
            e) Lisätiedot:
            [Jos esittäjäviranomainen haluaa, että sen henkilöstöä osallistuu lausunnon hankkimiseen, annetaan tiedot osallistuvista virkamiehistä. Tarvittaessa annetaan kuvaus mahdollisista lainsäädännöllisistä ja menettelyllisistä vaatimuksista, joita on noudatettava, jotta lausunto voidaan hyväksyä esittäjäviranomaisen lainkäyttöalueella.]
            3. Tutkinnan tai yhteisen tutkinnan aloittaminen
            [Jos pyyntö koskee esittäjäviranomaisen puolesta aloitettavaa tutkintaa, ilmoitetaan tiedot, joiden perusteella vastaanottajaviranomainen voi arvioida, onko yhteisen tutkinnan aloittaminen sen etujen mukaista, ja esitetään yhteistä tutkintaa koskeva esittäjäviranomaisen ehdotus, sen perustelut sekä hyödyt, jotka vastaanottajaviranomaisen odotetaan saavan. Tässä ilmoitetaan kaikki tiedot, joiden perusteella vastaanottajaviranomainen voi antaa tarvittavan avun aloittamalla tutkinnan tai yhteisen tutkinnan.]
            4. Paikalla tehtävän tarkastuksen tai yhteisen paikalla tehtävän tarkastuksen aloittaminen
            [Jos pyyntö koskee esittäjäviranomaisen puolesta paikalla tehtävää tarkastusta, ilmoitetaan tiedot, joiden perusteella vastaanottajaviranomainen voi arvioida, onko yhteisen paikalla tehtävän tarkastuksen aloittaminen sen etujen mukaista, ja esitetään yhteistä paikalla tehtävää tarkastusta koskeva esittäjäviranomaisen ehdotus, sen perustelut sekä hyödyt, jotka vastaanottajaviranomaisen odotetaan saavan. Tässä ilmoitetaan kaikki tiedot, joiden perusteella vastaanottajaviranomainen voi antaa tarvittavan avun aloittamalla paikalla tehtävän tarkastuksen tai yhteisen paikalla tehtävän tarkastuksen.]
            5. Salassapitorajoitukset ja tietojen sallittu käyttötarkoitus
            [Lisätään mahdolliset salassapitovaroitukset tai tietojen sallittuja käyttötarkoituksia koskevat rajoitukset (joiden on oltava unionin lainsäädännön mukaisia).]
            Kunnioittavasti
            [allekirjoitus]

         LIITE III

            Yhteistyöpyyntöön annettavan vastauksen vakiomuoto

         Teksti kuva

            Viitenumero:
            Päiväys:
            Yleiset tiedot
            LÄHETTÄJÄ:
            Jäsenvaltio:
            Vastaanottajaviranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            VASTAANOTTAJA:
            Jäsenvaltio:
            Esittäjäviranomainen:
            Virallinen osoite:
            (Nimetyn yhteyshenkilön yhteystiedot)
            Nimi:
            Puhelin:
            Sähköposti:
            Arvoisa [nimi]
            Olemme käsitelleet [pp.kk.vvvv] päivätyn pyyntönne, jonka viitenumero on [pyynnön viitenumero], komission täytäntöönpanoasetuksen (EU) 2017/988 (1) 1 artiklan 3 artiklan mukaisesti.
            Kerätyt tiedot
            [Ilmoitetaan kerätyt tiedot tai kerrotaan, miten ne aiotaan toimittaa.]
            (1) Komission täytäntöönpanoasetus (EU) 2017/988, annettu 6 päivänä kesäkuuta 2017, vastaanottavassa jäsenvaltiossa toiminnaltaan merkittävään kauppapaikkaan liittyvissä yhteistyöjärjestelyissä käytettäviä vakiomuotoisia lomakkeita, malleja ja menettelyjä koskevista teknisistä täytäntöönpanostandardeista (EUVL L 149, 13.6.2017, s. 3).

         Teksti kuva

            Toimitettavat tiedot ovat luottamuksellisia, ja ne ilmoitetaan [esittäjäviranomaiselle] [sovellettavan alakohtaisen lainsäädännön säännöksen] nojalla. Tietojen on säilyttävä luottamuksellisina [sovellettavan alakohtaisen lainsäädännön säännöksen] mukaisesti.
            [Esittäjäviranomaisen] on noudatettava salassapitorajoituksia ja tietojen sallittuja käyttötarkoituksia koskevia [sovellettavan alakohtaisen lainsäädännön säännöksen] vaatimuksia.
            [Lisätään muut tarpeelliset salassapitovaroitukset tai tietojen sallittuja käyttötarkoituksia koskevat rajoitukset (joiden on oltava unionin lainsäädännön mukaisia).]
            Kunnioittavasti
            [allekirjoitus]


title: Komission täytäntöönpanoasetus (EU) N:o 1074/2011, annettu 24 päivänä lokakuuta 2011 , Saccharomyces cerevisiae NCYC R-625 -valmisteen hyväksymisestä vieroitettujen porsaiden rehun lisäaineena (hyväksynnän haltija Integro Gida SAN. ve TIC A.A., edustajanaan RM Associates Ltd) ETA:n kannalta merkityksellinen teksti

text:
               25.10.2011

               FI

               Euroopan unionin virallinen lehti

               L 278/5

         KOMISSION TÄYTÄNTÖÖNPANOASETUS (EU) N:o 1074/2011,
   annettu 24 päivänä lokakuuta 2011,

      Saccharomyces cerevisiae NCYC R-625 -valmisteen hyväksymisestä vieroitettujen porsaiden rehun lisäaineena (hyväksynnän haltija Integro Gida SAN. ve TIC A.A., edustajanaan RM Associates Ltd)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

               (2)

                  Saccharomyces cerevisiae NCYC R-625 -valmisteen hyväksymistä koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee liitteessä mainitun valmisteen hyväksymistä vieroitettujen porsaiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

               (4)

               Euroopan elintarviketurvallisuusviranomainen, jäljempänä ”elintarviketurvallisuusviranomainen”, totesi 11 päivänä toukokuuta 2011 antamassaan lausunnossa (2), että Saccharomyces cerevisiae NCYC R-625 -valmisteella ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että sen käyttö parantaa kohdelajin painonlisäystä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineen analyysimenetelmää koskevan raportin.

               (5)

                  Saccharomyces cerevisiae NCYC R-625 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä kuvatulla tavalla olisi hyväksyttävä.

               (6)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä lokakuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 268, 18.10.2003, s. 29.

      (2)  EFSA Journal 2011; 9 (5):2173.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäis-ikä

                  Vähimmäispitoisuus

                  Enimmäis pitoisuus

                  Muut säännökset

                  Hyväksynnän voimassaolo päättyy

                  PMY/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                  4b1872

                  Integro Gida SAN. ve TIC. A.S. edustajanaan RM Associates Ltd

                     Saccharomyces cerevisiae

                  NCYC R-625

                                 Lisäaineen koostumus

                                 Saccharomyces cerevisiae -valmiste, joka sisältää vähintään 1 × 1010 PMY/g lisäainetta.

                                 Tehoaineen kuvaus

                                 Saccharomyces cerevisiae NCYC R-625

                                 Analyysimenetelmä
                                  (1)

                                          Lukumäärän määrittäminen: maljamenetelmä, jossa käytetään hiivauutedekstroosikloramfenikoliagaria (CGYE) (EN 15789)

                                          Tunnistus: Polymeraasiketjureaktiolaitteisto (PCR)

                  (Vieroitetut)
                  porsaat

                  —

                  4x1010

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.

                              2.

                              Käytetään vieroitetuille porsaille noin 35 kg:aan asti.

                              3.

                              Turvallisuussyistä käsittelyn aikana on käytettävä hengityssuojaa.

                  14.11.2021

         (1)  Analyysimenetelmiä koskevia yksityiskohtaisia tietoja on saatavissa seuraavasta unionin vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) 2017/1109, annettu 21 päivänä kesäkuuta 2017, tuontitodistushakemusten jättämisen keskeyttämisen peruuttamisesta asetuksella (EY) N:o 891/2009 avatuissa tariffikiintiöissä sokerialalla

text:
               23.6.2017

               FI

               Euroopan unionin virallinen lehti

               L 162/1

         KOMISSION TÄYTÄNTÖÖNPANOASETUS (EU) 2017/1109,
   annettu 21 päivänä kesäkuuta 2017,
   tuontitodistushakemusten jättämisen keskeyttämisen peruuttamisesta asetuksella (EY) N:o 891/2009 avatuissa tariffikiintiöissä sokerialalla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 891/2009 (2) avataan vuotuisia tariffikiintiöitä sokerialan tuotteiden tuontia varten.

               (2)

               Komission täytäntöönpanoasetuksella (EU) 2016/1728 (3) keskeytettiin tuontitodistushakemusten jättäminen järjestysnumeron 09.4320 osalta 28 päivästä syyskuuta 2016 alkaen.

               (3)

               Komission täytäntöönpanoasetuksella (EU) 2017/1085 (4) korotetaan vuotuista määrää kyseisen järjestysnumeron osalta. Sen vuoksi hakemusten jättämisen keskeyttäminen olisi peruutettava.

               (4)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Peruutetaan täytäntöönpanoasetuksessa (EU) 2016/1728 järjestysnumeron 09.4320 osalta vahvistettu tuontitodistushakemusten jättämisen keskeyttäminen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä kesäkuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EY) N:o 891/2009, annettu 25 päivänä syyskuuta 2009, eräiden yhteisön tariffikiintiöiden avaamisesta ja hallinnoinnista sokerialalla (EUVL L 254, 26.9.2009, s. 82).

      (3)  Komission täytäntöönpanoasetus (EU) 2016/1728, annettu 27 päivänä syyskuuta 2016, asetuksella (EY) N:o 891/2009 sokerialalla avatuissa tariffikiintiöissä 8 päivän syyskuuta 2016 ja 14 päivän syyskuuta 2016 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta ja tuontitodistushakemusten jättämisen keskeyttämisestä (EUVL L 261, 28.9.2016, s. 7).

      (4)  Komission täytäntöönpanoasetus (EU) 2017/1085, annettu 19 päivänä kesäkuuta 2017, eräiden yhteisön tariffikiintiöiden avaamisesta ja hallinnoinnista sokerialalla annetun asetuksen (EY) N:o 891/2009 muuttamisesta (EUVL L 156, 20.6.2017, s. 19).


title: Komission täytäntöönpanoasetus (EU) N:o 1052/2014, annettu 2 päivänä lokakuuta 2014 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Jambon de Vendée (SMM))

text:
               8.10.2014

               FI

               Euroopan unionin virallinen lehti

               L 292/3

         KOMISSION TÄYTÄNTÖÖNPANOASETUS (EU) N:o 1052/2014,
   annettu 2 päivänä lokakuuta 2014,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Jambon de Vendée (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Jambon de Vendée” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Jambon de Vendée” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Jambon de Vendée” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä lokakuuta 2014.

            Komission puolesta,

            puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 153, 21.5.2014, s. 14.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2015/30, annettu 17 päivänä joulukuuta 2014 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Potjesvlees uit de Westhoek (SMM))

text:
               9.1.2015

               FI

               Euroopan unionin virallinen lehti

               L 5/14

         KOMISSION TÄYTÄNTÖÖNPANOASETUS (EU) 2015/30,
   annettu 17 päivänä joulukuuta 2014,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Potjesvlees uit de Westhoek (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Belgian hakemus nimityksen ”Potjesvlees uit de Westhoek” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Potjesvlees uit de Westhoek” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Potjesvlees uit de Westhoek” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2014.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 260, 9.8.2014, s. 13.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2015/1498, annettu 7 päivänä syyskuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               8.9.2015

               FI

               Euroopan unionin virallinen lehti

               L 234/7

         KOMISSION TÄYTÄNTÖÖNPANOASETUS (EU) 2015/1498,
   annettu 7 päivänä syyskuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä syyskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  173,3

                  MK

                  41,5

                  XS

                  29,8

                  ZZ

                  81,5

                  0707 00 05

                  TR

                  116,3

                  XS

                  42,0

                  ZZ

                  79,2

                  0709 93 10

                  TR

                  132,5

                  ZZ

                  132,5

                  0805 50 10

                  AR

                  146,2

                  BO

                  135,7

                  CL

                  137,0

                  UY

                  64,0

                  ZA

                  139,4

                  ZZ

                  124,5

                  0806 10 10

                  EG

                  233,7

                  MA

                  201,0

                  MK

                  63,9

                  TR

                  137,2

                  ZZ

                  159,0

                  0808 10 80

                  AR

                  188,7

                  BR

                  88,5

                  CL

                  125,4

                  NZ

                  145,1

                  US

                  136,8

                  UY

                  110,5

                  ZA

                  109,2

                  ZZ

                  129,2

                  0808 30 90

                  AR

                  189,8

                  CL

                  108,0

                  TR

                  131,5

                  ZA

                  113,5

                  ZZ

                  135,7

                  0809 30 10, 0809 30 90

                  MK

                  68,9

                  TR

                  148,1

                  ZZ

                  108,5

                  0809 40 05

                  BA

                  55,4

                  IL

                  336,8

                  MK

                  55,1

                  XS

                  68,2

                  ZZ

                  128,9

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 492/2012, annettu 7 päivänä kesäkuuta 2012 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Berenjena de Almagro (SMM))

text:
               12.6.2012

               FI

               Euroopan unionin virallinen lehti

               L 151/7

         KOMISSION TÄYTÄNTÖÖNPANOASETUS (EU) N:o 492/2012,
   annettu 7 päivänä kesäkuuta 2012,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Berenjena de Almagro (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Komissio on tutkinut asetuksen (EY) N:o 510/2006 9 artiklan 1 kohdan ensimmäisen alakohdan mukaisesti ja mainitun asetuksen 17 artiklan 2 kohdan nojalla Espanjan tekemän hakemuksen, joka koskee komission asetuksen (EY) N:o 2400/1996 (2), sellaisena kuin se on muutettuna asetuksella (EY) N:o 2206/2003 (3), nojalla suojatun maantieteellisen merkinnän ”Berenjena de Almagro” eritelmän muuttamista.

               (2)

               Koska kyseessä eivät ole asetuksen (EY) N:o 510/2006 9 artiklassa tarkoitetut vähäiset muutokset, komissio julkaisi muutospyynnön mainitun asetuksen 6 artiklan 2 kohdan ensimmäisen alakohdan mukaisesti Euroopan unionin virallisessa lehdessä
                   (4). Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskevat eritelmän muutokset, jotka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä kesäkuuta 2012.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EYVL L 327, 18.12.1996, s. 11.

      (3)  EUVL L 330, 18.12.2003, s. 13.

      (4)  EUVL C 283, 27.9.2011, s. 16.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      ESPANJA
      Berenjena de Almagro (SMM)